text: اسکویڈرن کے 60 ویں یوم تاسیس کو یاد گار بنانے کے لئے محکمہ ڈاک کی جانب سے مرکزی ریجن کے اسسٹنٹ سپرنٹنڈنٹ اور سینئر پوسٹ ماسٹر کیرالہ نے ہیڈ پوسٹ آفس، کوچی میں 17 جون، 2019 کو پہلے دن کا یاد گاری کور جاری کیا۔ اسی شام کو اسکویڈرن میں کام کر رہے تمام تجربہ کار افسران کی خدمات کا اعتراف کرنے اور اعزاز عطا کرنے کے لئے ایک تقریب کا اہتمام بھی کیا گیا۔ اس موقع پر وائس ایڈمرل اے۔ کے۔ چاولہ، اے وی ایس ایم، ایم ایم، وی ایس ایم، فلیگ آفیسر کمانڈنگ ان چیف (ایف او سی۔ ان۔ سی)، سدرن نیول کمانڈ (ایس این سی) نے مہمان خصوصی کے طور پر شرکت کی۔ تقریب کے دوران آنجہانی لیفٹیننٹ سائمن جارج پائینو موتل کی یاد میں افسران کے کنبوں کی جانب سے ایک ٹرافی قائم کی گئی ہے، جو کہ ڈورنیئر آپریشنل فلائنگ ٹریننگ کورس کے سب سے زیادہ جوشیلے افسر کو پیش کی جائے گی۔ یہ ٹرافی، اس افسر کے جذبے کو لا فانی بنانے کے لئے قائم کی جا رہی ہے جو کہ جزیرے پر رہنے والا ایک قابل پائلٹ تھا اور جس نے 17 مئی، 1985 کو ایک مہلک حادثے میں اپنی جان گنوائی تھی۔